** **MADONAS NOVADA PAŠVALDĪBA**

 Reģistrācijas numurs 90000054572

 Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 30. septembrī Nr. 207**

(protokols Nr. 9, 45. p.)

**Par Kalsnavas pagasta ģerboni**

Madonas novada Kalsnavas pagasta padome nosūtīja reģistrēšanai Ģerboņu reģistrā Kalsnavas pagasta ģerboni. 2004. gada 3. novembrī Heraldikas komisija tika apstiprinājusi Kalsnavas pagasta ģerboni, kuru izstrādājis mākslinieks Gunārs Krollis. Kalsnavas pagasta ģerbonis kā ģerbonis, kuru bija apstiprinājusi Heraldikas komisija līdz Ģerboņu likuma spēkā stāšanās dienai - 2005. gada 30. decembrim, viena gada laikā no likuma spēkā stāšanās dienas bija reģistrējams Ģerboņu reģistrā.

Kultūras ministrija, kas ir Ģerboņu reģistra turētāja, Madonas novada pašvaldībai un Kalsnavas pagasta pārvaldei uzrakstījusi vēstuli, kurā lūdz pašvaldību iesniegt attiecīgu iesniegumu Kultūras ministrijā, pievienojot tam pašvaldības lēmumu, ka Kalsnavas pagastam tiek saglabāts šāds – 2004. gada 3. novembrī apstiprinātais – Kalsnavas pagasta ģerbonis, un Madonas novada pašvaldība lūdz reģistrēt šo Kalsnavas pagasta ģerboni Ģerboņu reģistrā. Vienlaikus vēstulē norādīts, ka atbilstoši Ministru kabineta 2006. gada 14. marta noteikumos Nr. 193 “Noteikumi par ģerboņa reģistrācijas valsts nodevas likmi un maksāšanas kārtību” noteiktajai kārtībai apmaksājama arī valsts nodeva.

Ģerboņu likuma 8. panta 21 daļā paredzēts, ka tikai pašvaldības dome savos saistošajos noteikumos nosaka Ģerboņu reģistrā reģistrēta pašvaldības ģerboņa lietošanas noteikumus, līdz ar to pagasta ģerboņa lietošanas kārtība būs jāparedz pašvaldības saistošajos noteikumos.

Pašvaldību likuma 10. panta pirmās daļas 7. punktā paredzēts, ka tikai pašvaldības domes kompetencē ir noteikt pašvaldības un tās teritoriālā iedalījuma vienību simboliku.

Ņemot vērā Heraldikas komisijas 2004. gada 3. novembrī apstiprināto Kalsnavas pagasta ģerboni, pamatojoties uz Pašvaldību likuma 10. panta pirmās daļas 7. punktu, Ģerboņu likuma 3. panta ceturto daļu, ņemot vērā 19.09.2025. Kultūras un sporta jautājumu komitejas atzinumu, **atklāti balsojot: PAR – 18** (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gatis Teilis, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa, Zigfrīds Gora), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Saglabāt Madonas novada Kalsnavas pagastam 2004. gada 3. novembrī apstiprināto Kalsnavas pagasta ģerboni ar šādu heraldisko aprakstu: zaļā laukā lecošs zelta briedis, tādā pašā vairoga galvā trīs zaļi čiekuri. (Kalsnavas pagasta ģerboņa apraksts pielikumā).
2. Uzdot Madonas novada Kalsnavas pagasta pārvaldei Madonas novada pašvaldības vārdā kārtot Kalsnavas pagasta ģerboņa reģistrāciju Kultūras ministrijas Ģerboņu reģistrā, veicot valsts nodevas maksājumus un iesniedzot iesniegumu

*Pielikumā: Kalsnavas pagasta ģerboņa apraksts.*

 Domes priekšsēdētājs A. Lungevičs

*Vogina 20204906*